Koncertas "C'est magnifique"
2025-01-09 18:30 (Europe/Helsinki) | Šiaulių dramos teatras
Koncertinė programa „C’est magnifique” persmelkta prancūžiško ir pietų Europos dainų skambesio, kur bus galima išgirsti ir lietuvių kompozitorių dainas, puikiai tinkančias bendrai, svajingai nuotaikai, ir programos pavadinimui – „Tai nuostabu”. Žaismingas miuziklo, prancūziško ir lietuviško šansono skambesys nestokos laimės akimirkų ir meilės romantikos.
Koncerte naujovišką orkestro skambesį kurs keliais instrumentais gyvai grojanti pianistė ir muzikos efektais praturtins, specialiai paruoštos fonogramos. Estetinį – vizualinį koncerto efektą papildys specialiai programai paruoštos video projekcijos.
„Kai klausausi šios programos dainų, kartais užsimirštu ir nesuprantu kaip taip gali atsitikti, kad Ch. Trenet „La Mer” ir M. Noviko „Pavasariška kelionė” turi tiek bendro skambesio” – sako vienas iš programos autorių, E. Seilius.
Kristina Zmailaitė (sopranas)
Edmundas Seilius (tenoras)
Aušrinė Garsonaitė (klavišiniai)
Karolis Šiškus (video projekcijos)
Kristina Zmailaitė ir Edmundas Seilius, Lietuvoje ir užsienyje žinomi dainininkai, kurių repertuarą sudaro ne vien operos ir operetės žanras. Be profesionaliai atliekamų akademinio žanro koncertinių programų, jų kūryboje randa vietą ir pramoginio stiliaus muzika. Koncertinė programa „C’est magnifique” – seniai širdyse nešiotų ir prisisminimus žadinančių kūrinių pristatymas publikai.
Aušrinė Garsonaitė – aktyviai koncertuojanti, pianistė – kompozitorė, šiai programai kurianti orkestro skambesį įvairių elektroninių instrumentų ir virtualių muzikinių efektų pagalba. Šios praplėstos išraiškos priemonės taip pat apima gamots ir gatvės garsus, kurie harmoningai susijungia muzikoje.
Karolis Šiškus – koncerto video vizualinių projekcijų kūrėjas, suteiksiantis koncerto erdvei estetinį, bei kinematografinį efektą.

RŪTA ŠČIOGOLEVAITĖ: The best of WHITHEY HOUSTON
2025-01-11 18:00 | Koncertų salė „Saulė”
Nors sykį girdėję Rūtą Ščiogolevaitę profesionalioje scenoje, drąsiai paliudys, jog jos vokaliniam meistriškumui sunku atrasti atitikmenį. Drąsiai po žanrų įvairovę nardanti atlikėja puikiai atsiskleidžia tiek popmuzikos skambesy, tiek džiazo ritmuose. Scenoje ji niekuomet nestokoja geros nuotaikos, koketiško humuro, emocinio ryšio ir atviro dialogo su žiūrovu.

Šįkart prakalbinti publiką ji ryžtasi su legendinės, visame muzikos pasaulyje ryškų pėdsaką palikusios pop muzikos dievaitės Whitney Houston dainomis. Ši atlikėja, pasak pačios Rūtos, buvo jos pirmoji ir visų laikų geriausia mokytoja, turėjusi angelišką balsą, liūto dvasią ir dievišką esybę. Ne veltui sakoma, kad pasikalausyti Whitney dainų atskrisdavo net paukščiai!

Daugybę kartų kritusi ir vėl atsistojusi, gyvenusi itin spalvingai, bet visuomet sklendusi su muzika, Whitney iš gyvenimo išėjo pasauliui palikusi tokius hitus kaip „Dance with somebody“, „I have nothing“, geriausia visų laikų meiles daina tituluojamą „I will always love you“ ir daugybę kitų. Tai – kūriniai, su kuriais augo kartos, kurie paliečia kiekvieną jautrią sielą ir muzikai nebejingą klausytoją. Štai kodėl jie turi skambėti dar ir dar, kaskart atiduodant pagarbą ne tik pačiai Whitney, bet ir niekuomet iš mados neišeinančiai jos kūrybai!

„The best of Whitney Houston“ – tai unikali galimybė išgirsti, kokį priėjimą prie laurais apinintos ir niekuomet iš atminties neišblėstančios amerikiečių pop žvaigždės rado Rūta Ščiogolevaitė. Drauge su savo ištikimais scenos bendražygiais – Pauliaus Zdanavičiaus vadovaujamu trio – ji surengs jaukų, akustinį pasirodymą.

Unikali koncerto aplinka, puikiai atpažįstamos melodijos ir dviejų divų energija vienoje scenoje – viskas ko reikia jaukiam žiemos vakarui!

Durys atidaromos: 20 min. iki renginio pradžios.
Renginio trukmė: 1 val. 30 min.

JURGA | Tik aš ir tu | albumo pristatymo koncertas
2025-01-12 17:00 | Koncertų salė „Saulė”
Laikui nepavaldi Jurgos kūryba kaip ir pati atlikėja yra patyrusi daugybę transformacijų, tačiau visų permainų ar iššūkių akivaizdoje ji visuomet išlieka ištikima autentikai. Toks – absoliučiai tikras ir iki kruopelytės išjaustas – yra ir naujasis kūrėjos albumas „Tik aš ir tu“, į kurio pristatymo koncertus Jurga kviečia visus, išsiilgusius kokybiško skambesio.
„Tik aš ir tu“ – tai ilgo, ne visuomet lengvo, tačiau ypač jautraus pastarųjų ketverių metų Jurgos kūrybos proceso rezultatas, už kurį, kaip prisipažįsta pati, yra nepaprastai dėkinga. Koncerto metu puikiai pažįstamus kūrinius lydės ir nauja programa. Ją sudaro daugybė prasmingų ir šiltų dainų, už kurių slepiasi pačios atlikėjos išgyventos kasdienybės dramos, laimėjimai, atradimai, netektys ir jautrios kitų žmonių papasakotos istorijos.
Tai įkvepiančios, poetiškos ir kupinos paprastų, bet gilių įžvalgų dainos. Tarp jų rikiuojasi vasaros pabaigoje pasirodęs ir daugelio jau niūniuojamas singlas „Tik aš ir tu“, Kuršių Nerijai dedikuota „Svajonė“, jaunimo pagalbos organizacijoms kaip įkvėpimo šaltinis kurta „Plieninis drugys“, Tėčiu rašyta „Meile, aš tavim seku“, drauge su „Black water“ gimusi „Su tavim ar be tavęs“, Jurgai Sidabrinę gervę atnešusio animacinio filmo „Mora Mora“ garso takelis „Home“ ir ir kiti gyvo skambesio nestokojantys kūriniai.
Gyvo garso koncerte Jurgai draugiją palaikys pianistas Kęstutis Pavalkis, bosistas Rytis Vasiliauskas bei būgnininkas Gediminas Stankevičius.
Leiskitės į naujojo albumo „Tik aš ir tu“ pažinimo kelionę drauge su Jurga!

Grupės „El Fuego“ koncertas
2025-01-22 18:00 | Šiaulių kultūros centro Didžioji koncertų salė (Aušros al. 31)
Analogo Lietuvoje neturinti, daugiau nei 15 metų aktyviai koncertuojanti trijų klasikinių vyriškų balsų grupė „El Fuego“ sausio 22 d. 18 val. atvyksta į Šiaulių kultūros centrą.
Su didžiuliu energijos užtaisu šie trys jauni dainininkai (Paulius Bagdanavičius, Edgaras Davidovičius ir Rokas Spalinskas) kviečia visus į koncertą, kurio programa, lyg gerai išlaikyto itališko vyno taurė, kupina brandaus aromato, spalvų ir emocijų – palies kiekvieno širdį ir nepaliks abejingų.
Koncerte skambės gražiausios, klausytojų mėgstamiausios grupės dainos ir tos, kurias šiame susitikime bus proga išgirsti pirmą kartą! Tad visus norinčius praleisti įsimintiną vakarą kviečiame į susitikimą koncerte.
Informuojame, kad renginys perkeltas iš į 2024 m. lapkričio 6 d. 18 val., o bilietai lieka galioti tie patys. Papildomai kreiptis nereikia.
Kam netinka nauja renginio data prašome užpildyti grąžinimo formą. Prašymą rasite čia: https://www.bilietai.lt/lit/ticket-refund-application
Prašymai priimami iki lapkričio 22 d.
Renginio trukmė: ~1 val. 20 min.

Jubiliejinis Sauliaus Bareikio koncertas „SVEČIAS“
2025-01-23 18:30 | Šiaulių dramos teatras
2025 m. sausio 22 dieną žinomas teatro ir kino aktorius, dainų autorius ir atlikėjas Saulius Bareikis pasitinka savo septyniasdešimtmetį. Ta proga geros muzikos ekspertai „Bardai LT” rengia du muzikinius vakarus šiai sukakčiai paminėti.
Sausio 23 d. 18:30 Valstybiniame Šiaulių dramos teatre, kuriame S. Bareikis praleido dalį savo kūrybinio gyvenimo, jis pristatys įvairiais laikotarpiais kurtas dainas ir nustebins nauju skambesiu. Kartu su juo į sceną žengs ilgametis kolega, aktorius, bardas Olegas Ditkovskis (gitara, vokalas), kompozitorius Audrius Balsys (klavišiniai), gitaristas Martynas Kuliavas ir pritariančioji vokalistė Žaneta Ježerytė (pritariamasis vokalas).
„Nuostabu, kad profesionalūs muzikantai mokosi groti mano gabalą iš natų, o kartu su manimi mano vyrišką monologą dainuoja moteris. Bus smagu paklausyti, kaip šneka dešinysis pusrutulis su kairiuoju”, – samprotauja Saulius Bareikis, kruopščiai atrinkdamas dainas koncertinei programai.
Sausio 29 d. 19 val. pasveikinti dainuojantį aktorių turės galimybę vilniečiai ir Vilniaus miesto svečiai. Šv. Kotrynos bažnyčioje S. Bareikis su minėtais profesionaliais muzikantais surengs šventinį koncertą, kuriame dalyvaus jo sūnus Jokūbas Bareikis, aktoriai Kristina Kazlauskaitė, Kostas Smoriginas, poetai Rimvydas Stankevičius ir Antanas A. Jonynas.
Vakaro metu, skambant lyriškoms S. Bareikio baladėms, vartant jo gyvenimo dienoraščius bei įsiklausant į vidinius monologus, atsiskleis filosofuojanti, poetiškai sentimentali, gili, subtilaus humoro nestokojanti kūrėjo asmenybė. „Kas yra Svečias? – retoriškai klausia jubiliatas, – mano pirmojo ir vienintelio albumo pavadinimas?! O gal pats esu svečias savo gimtadieny?! O ir mes visi tik svečiai šioje žemėje?”.
Tapti neeilinio gimtadienio svečiais kviečia geros muzikos ekspertai „Bardai LT”.
Saulius Bareikis gimė 1955 m., Vilniuje skulptorių Stanislavo Bareikio ir Elenos Nijolės Bučiūtės šeimoje. 1977 m. baigė Lietuvos valstybinę konservatoriją (Irenos Vaišytės kursas). 1977–1981 m. ir nuo 2008 – Šiaulių dramos teatro, 1981–2000 m. Valstybinio Jaunimo teatro aktorius. Nuo 2000 iki 2022 m. vaidino įvairiuose Lietuvos teatruose. Nuo 2006 m. dėstė Lietuvos muzikos ir teatro akademijoje. Vaidino kino ir televizijos filmuose.
Žymesni vaidmenys teatre: Romeo (K. Antanėlio roko operoje „Meilė ir mirtis Veronoje” 1982, S. Gedos libretas), Mankurtas („Ilga kaip šimtmečiai diena” pagal Č. Aitmatovą), Haroldas (C. Higginso, J. C. Carrière’o „Haroldas ir Modė”, abu 1983), Sirano (E. Rostand’o „Siran”o 1996), Aklas smuikininkas (Just. Marcinkevičiaus „Katedra” 2012, režisierius O. Koršunovas), Policininkas, Jakubas Lechas (Ankos Herbut „Lokys” 2017, režisierius Łukaszas Twarkowskis).
1995 m. kartu su K. Smoriginu ir O. Ditkovskiu subūrė legenda tapusią grupę „Aktorių trio”. Aktyviai koncertavo su Andriumi Kulikausku, grupe „Adios”. 2008 m. išleido dainuojamosios poezijos albumą „Svečias”.
2022 m. debiutavo kaip režisierius, pastatęs spektaklį „Liftas į dangų” (pagal A. Slapovskio pjėsę), kuriame vaidino Marius Jampolskis, Sakalas Uždavinys, Danutė Kuodytė ir Elžbieta Mikalajūnaitė.
Iki šiol rengia koncertus su Olegu Ditkovskiu, Jokūbu Bareikiu, grupe „Aktorių trio”, kūrybinius vakarus su aktore Kristina Kazlauskaite, kurių metu atsiskleidžia kaip puikus istorijų pasakotojas.
Šiuo metu leidybai ruošiama Sauliaus Bareikio prozos knyga „Odė lūzeriui”.

Legendinės grupės koncertas „Laikų šešėliai su NERIJA“
2025-01-24 18:00 | Koncertų salė „Saulė”
Kviečiame į legendinės grupės „Nerija“ koncertą „Laikų šešėliai su Nerija“!
Grupė „Nerija“, viena ryškiausių Lietuvos estradinės scenos žvaigždžių, kviečia kartu prisiminti pačias gražiausias melodijas ir sugrįžti į laikus, kurie daugeliui tapo širdžiai brangūs. Tik vieną vakarą turėsite progą išgirsti dainas, kurios jau tapo kultūros klasika ir yra brangios tiek vyresnei, tiek jaunajai kartai.
Šio vakaro metu skambės visiems žinomos ir pamėgtos legendinės dainos, tokios kaip: „Vėl švieski“, „Po gegužinės“, „Birželio naktis“, „Gal ir teks“, „Pašauki mane“, „Kristina“ ir „Jurga Jurgita“. Šie kūriniai primins nepamirštamas akimirkas ir sušildys širdis nostalgiškais prisiminimais.
„Nerija“ ne tik atliks gerai žinomas dainas, bet ir paruošė ypatingą programą, kupiną meilės, nostalgijos ir autentiškų lietuviškų emocijų. Ši grupė ypatinga tuo, kad sugeba suburti skirtingas kartas, tad kviečiame atvykti su artimaisiais ir draugais bei kartu pasinerti į muziką, kuri paliečia kiekvieno širdį.
Laukia ypatinga atmosfera, nostalgiška kelionė per laiką ir nepamirštamas vakaras su „Nerija“!
Bilietai sparčiai tirpsta – nepraleiskite progos prisijungti prie šios ypatingos muzikos šventės!

Renginio trukmė ~ 1 val. 30 min.
Nemokamai: iki 3 metų, neužimant papildomos kėdės.

Jaudinantis spektaklis „Dviese ant stogo“
2025-01-28 18:00 | Šiaulių kultūros centro Didžioji koncertų salė (Aušros al. 31)
Po ilgos pertraukos į teatro sceną sugrįžta aktorius ir dainininkas Mantas Jankavičius. Kaip pats sako, jis sugrįžta kaip „sėkmės dueto“ dalis – Mantas atliks pagrindinį vaidmenį aktoriaus, režisieriaus ir ilgamečio bičiulio Dainiaus Kazlausko muzikiniame spektaklyje „Dviese ant stogo“.
Komiškų situacijų kupinoje romantinėje dramoje „Dviese ant stogo“ Mantas pagrindinį vaidmenį atliks kartu su aktore Adele Šuminskaite. Spektaklis, pastatytas pagal amerikiečių rašytojo W. Gibsono pjesę „Dviese sūpuoklėse“ pasakos apie neįmanomą dviejų jaunų žmonių meilę, ilgesį bei lūkesčius, primins apie laikui nepavaldžias vertybes. Spektakliui kuriama ir originali muzika.
Spektaklio režisierius Dainius Kazlauskas sako, jog įdomių, kartu jaudinančių istorijų tikrai nėra daug, bet pjesė „Dviese sūpuoklėse“ – viena iš tokių.
„Kai pirmą kartą perskaičiau šią pjesę, ji mane labai sukrėtė. Ilgą laiką norėjau prie jos prisiliesti, vis nepavykdavo, bet galiausiai prisėdau ir ją… perrašiau. Šiandien pjesė visiškai kitokia, likusi tik fabula, bet stebuklas ir paradoksas tame, jog perrašius pjesę į šias dienas, ji visiškai nepakito, – pasakoja Dainius Kazlauskas. „Smalsu stebėti, kaip pjesė veiks šių dienų kontekste, kartu jaučiu ir įdomų profesinį interesą – pamatyti, ar pavyks išgauti tą jausmą, kurį pats buvau patyręs prieš 30 metų, kai pirmą kartą paėmiau „Dviese sūpuoklėse“ į rankas.“
Mantas pasakoja, kad su režisieriumi Dainiumi Kazlausku jie pažįstami daugybę metų, tačiau artimesnė draugystė prasidėjo filmo „Tadas Blinda. Pradžia“ kino aikštelėje, kur jie kartu vaidino.
„Po šio filmo Dainius pasiūlė man vaidmenį spektaklyje „Laisvi drugeliai“, kuris galiausiai tapo neįtikėtinai sėkmingu, buvo rodomas beveik 8 metus. Tad ir šis pasirinkimas kartu dirbti nebuvo atsitiktinis, vadinčiau mus „sėkmės duetu”, – sako Mantas. „Su Dainiumi galėčiau eiti ir į pasaulio kraštą, ir į žvalgybą, ir visur kitur. Tikiu juo ir tikiu šio naujo spektaklio sėkme.“
Aktorius ir dainininkas pripažįsta, jog teatro žanras jam yra brangus ir artimas, jis pats yra dažnas spektaklių lankytojas, o tamsi ir nekasdieniška erdvė leidžia pabūti su savimi, susitapatinti su personažais, priveda prie egzistencinių klausimų apsvarstymo, kas yra labai svarbu ir reikalinga.
„Myliu teatrą ir esu laimingas, kad turiu talentingų režisierių pasitikėjimą. Kartais smagu pakeisti profilį, pailsėti nuo koncertinės veiklos, susitikti ir sukurti santykį su žiūrovu kitokiu – teatro – būdu. Šį rudenį laukia nuostabi premjera ir džiaugiuosi būdamas to dalis“, – sako Mantas.
Renginio trukmė: 2 val. 30 min. (su pertrauka)

Radži koncertas
2025-01-30 18:00 | Koncertų salė „Saulė”
„Ką daryt?“, „Čigono meilė“, „Nekaltinu savo likimo“ – tai dar tikrai ne visas, laiko patikrintų ir pamiltų, dainų sąrašas, kurias atlieka charizmatiškasis atlikėjas Radži! Tai dainos, kurias norisi visiems niūniuoti, šokti ir dainuoti kartu.
Atlikėjas kviečia susitikti koncertuose, kuriuose skambės visos geriausios ir populiariausios dainos. Radži pažada, kad koncerto metu atiduos visą savo energiją tam, kad publika liktų patenkinta ir lauktų jo sugrįžtant.

Renginio trukmė ~ 1 val. 20 min.

Koncertas „Nuo klasikos iki ABBA“
2025-01-30 18:00 | Šiaulių kultūros centro Didžioji koncertų salė (Aušros al. 31)
Trys scenos karalienės – Rūta Ščiogolevaitė, Vaida Genytė ir Aistė Pilvelytė – susibūrė į unikalų muzikos projektą „3 DIVOS“! Žiūrovų numylėtinės nutarė leistis į šventinį koncertinį turą ir aplankyti daugybę Lietuvos miestų.
Žavingosios atlikėjos paruošė išskirtinę koncertinę programą „Nuo klasikos iki ABBA“, kurioje skambės daugybė pasaulinių hitų, o taip pat kultinės švedų grupės populiariausios dainos.
Koncertas pilnas įspūdžių, netikėtumų, bei žanrų įvairovės. Programoje skamba dainos, su kuriomis užaugo šios dainininkės. Tai muzika, apimanti kelis dešimtmečius ir net šimtmečius – nuo klasikos grožio iki retro smagumo, kino filmų, miuziklų, popso ir roko žanro kūrinių. Koncerte girdėsite tokias dainas, kaip: „Jurgos arija“, „Dangus tau dovanoja aukštį“, „You Raise Me Up“, „Barcarolle“, „Never Enough“, „Diamonds“, „Meilės netylėk“, „Meilę skolingas tau“.
Pagrįstai galite tikėtis, kad šis koncertas, tarsi muzikinė pasaka, užburs ir paskandins į svaigų muzikos pasaulį, o betarpiškas ir nuotaikingas atlikėjų bendravimas užtikrins jaukią ir smagią nuotaiką. Išduosime paslaptį – koncerto metu skambės ir patys žinomiausi pačių atlikėjų hitai. Bilietas į šį koncertą gali tapti nuostabiausia dovana artimiesiems ir puikia galimybe kokybiškai praleisti laiką su mylimiausiais žmonėmis.
Koncerto trukmė: ~1 val. 30 min.

Muzikinis spektaklis šeimoms PABĖGIMAS IŠ TREPSĖS NAMŲ
2025-02-02 13:00 | Koncertų salė „Saulė”
Gyveno kartą pasaulyje mergaitė, vardu Trepsė. Iki šiol neaišku, kas pavadino ją Trepse, bet, be abejonės, tai buvo drąsus žmogus. Nes, vos tik Trepsė parduotuvėje pamatydavo naują lėlę, iškarto pareikalaudavo ją nupirkti, o jei mama nesutikdavo, tuojau pat krisdavo žemėn ir pradėdavo baisingai trypti kojomis. Ir trypdavo tol, kol mama dėl šventos ramybės, lėlę nupirkdavo. Taip Trepsės namuose atsirado tiek lėlių, kad visų net vardus buvo sunku atsiminti. Kiekviena iš jų troško, kad Trepsė žaistų tik su ja, todėl varžėsi tarpusavy, iš paskutiniųjų bandydamos patraukti mergaitės dėmesį. Bet, vieną dieną mama nupirko Trepsei kompiuterį, ir lėlės mergaitei tapo neįdomios. Trepsės namai virto namais, pilnais niekam nereikalingų lėlių. Nebegalėdamos pakęsti tokio gyvenimo, keletas lėlių nusprendžia pamokyti nedėkingąją Trepsę ir, susėdusios į seną žaislinį automobilį, pabėga iš Trepsės namų.
„Pabėgimas iš Trepsės namų“ – muzikinė pasaka apie tai, ko siekia kiekvienas iš mūsų – būti trokštamu, mylimu ir reikalingu. Ir, kaip bet koks pabėgimas, jis susijęs su rizika, nuotykiais ir nenuspėjama pabaiga.
Vaidina: Aistė Lasytė, Darius Auželis, Valentinas Krulikovskis, Marija Korenkaitė, Vaidotas Žitkus, Aleksandra Metalnikova, Agnė Kaktaitė.
Režisierius, libreto ir muzikos autorius Andrius Kaniava.

Renginio trukmė: 1 val. 10 min.
Vaikai įleidžiami nemokamai: iki 3 metų amžiaus (imtinai, neužimant papildomos vietos).
Bilietus platina ir kakava.lt

Lietuvos moksleivių folklorinių šokių varžytuvių „Patrepsynė 2025“ mokymai
2025-02-04 13:00 | Šiaulių kultūros centro Oranžinė salė (Aušros al. 31)
Vasario 4 d. 13 val. Šiaulių kultūros centro Oranžinėje salėje vyks Lietuvos moksleivių folklorinių šokių varžytuvių „Patrepsynė 2025“ mokymai, kuriuos ves etnomuzikologė, Panevėžio kraštotyros muziejaus etninės kultūros skyriaus vedėja, Panevėžio folkloro ansamblis „Raskila“ vadovė, Lietuvos moksleivių folklorinių šokių varžytuvių „Patrepsynė“ konsultantė Lina Vilienė.
Mokymai skirti folkloro ansamblių, etnokultūros būrelių vadovams, pradinių klasių, choreografijos mokytojams. Susitikimo metu bus mokomasi privalomų „Patrepsynė 2025“ šokių, akcentuojant šokio stilistiką, bendravimą tiek poroje, tiek su kitomis poromis. Taip pat bus analizuojama folklorinių porinių šokių autentiškos ypatybės ir jų raiškos nūdienos kultūroje galimybės, lietuvių etninės kultūros vertybių aktualizavimas globalizacijos kontekste, liaudies šokio natūralumo, charakteringumo ir individualios interpretacijos galimybės, autentiško šokio adaptavimo ypatumai vaikų amžiaus tarpsnio, patirties aspektais.
Dalyvio mokestis – 2 Eur.
Renginio trukmė: ~6 akad. val.

Martyno Kavaliausko koncertas
2025-02-07 18:30 | Koncertų salė „Saulė”
Martynas Kavaliauskas – svaiginančio balso savininkas ir vienas talentingiausių šalies atlikėjų, kviečia į kasmetinius savo šventinius koncertus.
Martynas Kavaliauskas – „Šaltos naktys“
Kas lankosi mūsų koncertuose, puikiai žino, kad mėgstame nepriekaištingai orkestruotus kūrinius atlikti su didele meile, atsidavimu, aistra ir energija. Kaip ir visuomet – ruošiame kokybišką gyvo garso ir vizualiai estetišką šou. Repertuaro linija sujungta itin dinamiškai, kad koncerto svečiai galėtų pasimėgauti tiek mano autorine muzika, tiek puikiai pažįstamos pasaulinės ar lietuviškos muzikos kūrinių interpretacijomis.
Martynas Kavaliauskas – „Vėlumoj“
„Išsikėlėme pagrindinį tikslą šių metų koncertiniam turui – sieksime, kad mūsų koncertų lankytojų patirtis būtų maksimaliai šviesi, pozityvi ir pakili. Žadame sujungti geriausius kūrinius iš visų prieš tai skambėjusių mano programų – bus galima pasimėgauti geriausiomis „Abba“, „Queen“, dainomis, o taip pat ir užvedančiais praėjusio šimtmečio roko bei latino hitais.”, – atskleidžia Martynas.
Martynas Kavaliauskas – „Nežaisk“
Nėra abejonės, kad šiame koncerte bus galima išgirsti ir naujausias Martyno autorines dainas – didelio populiarumo sulaukusias „Šaltos naktys“ bei „Karaliai“. Tačiau žiūrovai gali tikėtis ir netikėtų legendinių, niekada nepamirštamų lietuviškų dainų interpretacijų iš „Hiperbolės“ repertuaro.
Martynas Kavaliauskas – „Karaliai“
Martyno Kavaliausko pasirodymai jau nebeįsivaizduojami be pučiamųjų instrumentų sąstato, tad ir šįkart atlikėjas scenoje pasirodys ne tik su gyvo garso grupe, tačiau koncerto muzikinę visumą užlies ir trimito, trombono bei saksofono skambesys.
Martynas Kavaliauskas – „Jauni“
„Kasmet stengiamės nustebinti žiūrovus, todėl didelį dėmesį skiriame ir scenografiniams sprendimams – koncertiniam turui kurtos specialios dekoracijos bei apšvietimo koncepcija. Tikiu, kad visa tai bus tarsi trumpa kelionė, nukelianti į spalvingiausius pasaulio kampelius ir leidžianti dar kartą pasidžiaugti gražiausia visų laikų muzika, kuri įkvepia aistra gyventi, mylėti, švęsti bei dalintis pozityvia energija.“
O svarbiausia – kviečiu kartu pasidžiaugti į mūsų visų namus atkeliaujančiomis didžiosiomis metų šventėmis. Labai Jūsų lauksiu.

Durys atidaromos: 1 val iki renginio pradžios.
Renginio trukmė: 1 val. 30 min.
Vaikai įleidžiami nemokamai: iki 7 metų amžiaus imtinai (renginio vietoje pateikti amžių įrodantį dokumentą).

Koncertas „Hogwarts Magic Symphony“
2025-02-10 19:00 | Koncertų salė „Saulė”
Kviečiame jus į tikros muzikinės magijos vakarą – „Hogwarts Magic Symphony“! Ši pasakiška programa, atliekama simfoninio orkestro Lords of the Sound, nukels jus į stebuklingą Hario Poterio pasaulį, atgaivindama ryškiausius visų legendinės kino sagos dalių muzikinius momentus.
Muzika, skambėjusi įspūdingiausių scenų metu, suskambės naujai gyvai atliekama orkestro: nuo pirmosios kelionės Hogvartso ekspresu iki epinių kovų su tamsiosiomis jėgomis… Galėsite pasinerti į magišką pasaulį, pajusti kiekvieną akordą, kiekvieną natą, lyg būtumėte tapę stebuklingos visatos dalimi.
Bet tai dar ne viskas! Jūsų laukia didingas vizualizuotas šou, kuris sukurs nepakartojamą pasakos atmosferą, o šviesos ir vizualiniai efektai papildys vakarą magija ir ryškiais įspūdžiais.
Be to, jūsų laukia daugybė staigmenų, kurios pavers šį vakarą tikrai nepamirštamu. Kas žino, gal pats profesorius Dumbldoras apsilankys koncerte, kad kartu su jumis patirtų šiuos magiškus momentus?
„Hogwarts Magic Symphony“ – tai daugiau nei tik koncertas. Tai kelionė į pasaulį, kuriame kiekviena nata persmelkta magijos, o kiekvienas svečias tampa šio nepamirštamo įvykio dalyviu. Ateikite į koncertą ir praleiskite su mumis šį magijos, muzikos ir stebuklingų nuotykių kupiną vakarą!
Koncerte dalyvaus orkestro muzikantai, talentingi solistai ir vokalinis ansamblis.

Durys atidaromos: ~ 18 val.
Renginio trukmė: ~ 2 val. 30 min.
Pertraukos: ~ 20 min.
Vaikai įleidžiami nemokamai: ne
Amžiaus cenzas: nėra (rekomenduojama 12+)
Nuolaidos: netaikomos

Folklorinių šokių vakaronė
2025-02-12 18:00 | Šiaulių kultūros centro Pramogų salė „Maksas“ (Aušros al. 31)
Vasario 12 d. 18 val. Šiaulių kultūros centro pramogų salėje „Maksas“ vyks folklorinių šokių vakaronė.
Susirinkusiems šokėjams gros Šiaulių Dainų muzikos mokyklos vaikų ir jaunimo folkloro ansamblio „Vieversėlis“ instrumentinė grupė (vadovas Arūnas Stankus), Šiaulių kultūros centro folkloro ansamblis.
Vakaronės metu susirinkusieji bus kviečiami šokti, žaisti ir linksmai leisti laiką.
Kviečiami maži ir dideli.
Renginio trukmė: ~1.30 val.
Rolando Parafinavičiaus nuotr.
Organizatorius – Šiaulių kultūros centras, partneris – Šiaulių Dainų muzikos mokykla.

Renginys nemokamas

Koncertas „Jaunieji M. K. Čiurlionio menų mokyklos talentai Lietuvos Nepriklausomybei“
2025-02-13 18:00 | Koncertų salė „Saulė”
Vasario 13 d. 18 val. koncertų salėje „Saulė“ vyks renginys „Jaunieji M. K. Čiurlionio menų mokyklos talentai Lietuvos Nepriklausomybei“.
Labdaros koncertą organizuoja Šiaulių LIONS klubas „ALKA“.
Surinktos paramos lėšos bus skiriamos įvairiems labdaros projektams finansuoti.

Renginio trukmė: ~ 1 val. 30 min.
Pertrauka: ~ 20-25 min.

Koncertas „LIETUVA TĖVYNĖ“
2025-02-16 14:00 | Koncertų salė „Saulė”
Vasario 16-oji – išskirtinė diena mūsų tautai ir valstybei! Jau 107-ąjį kartą minėsime dieną, kuomet Lietuvos Taryba savo posėdyje paskelbė „atstatanti nepriklausomą, demokratiniais pamatais sutvarkytą Lietuvos valstybę“.
Kviečiame šią istorinę datą kartu paminėti šventiniame koncerte „LIETUVA TĖVYNĖ“, kuris vyks vasario 16 d., 14 val. koncertų salėje „Saulė“. Renginys sujungia tautinę dvasią ir muzikinį meistriškumą, pristatydamas lietuvių kūrėjų ir atlikėjų kūrinius, kurie perteikia mūsų tautos istoriją, vertybes ir kovą už laisvę. Šis koncertas – tai puiki proga susirinkti ir kartu švęsti svarbią datą, mėgautis ypatinga muzika ir pajusti vienybę.
Dalyvauja:
Solistai: Adrijana BALSYTĖ (sopranas), Juozas JANUŽAS (tenoras), Romualdas JUZUKONIS (baritonas), Karolis BAUŽA (birbynė)
Šiaulių kultūros centro kamerinis choras „ATŽALYNAS“
(meno vadovas ir dirigentas Mindaugas Žalalis)
Šiaulių 1-osios muzikos mokyklos jaunučių choras „MUZIKA“
(meno vadovė Ginta Palujanskienė)
ŠIAULIŲ PUČIAMŲJŲ ORKESTRAS
(meno vadovas ir dirigentas Sigitas Vaičiulionis, dirigentas Gediminas Brūzga)
Koncerto vedėjas – aktorius Vladas BARANAUSKAS

Renginio trukmė: ~ 1 val. 30 min.

Muzikinė pasaka visai šeimai "Mikė Pūkuotukas operos pasaulyje"
2025-02-22 12:00 | „Polifonijos” salė
Vasario 22 d. 12.00 val.
Mikė Pūkuotukas – JONAS SAKALAUSKAS (bosas)
Asiliukas – VYTAUTAS LUKOČIUS (fortepijonas)
Pasakotoja ir šokolado konditerė – EMILIJA FINAGĖJEVAITĖ (sopranas)
Ar kada nors susimąstėte, kaip skambėtų Mikės Pūkuotuko pasaulis, jei jis atgytų operos scenoje? Kvieskite savo draugus ir šeimas į magišką kelionę, kurioje mylimiausi personažai – Mikė Pūkuotukas ir Asiliukas – supažindins jus su neįtikėtinu operos pasauliu!
Operos solistas Jonas Sakalauskas taps pačiu Mike Pūkuotuku, o dirigentas Vytautas Lukočius įkūnys žavingąjį Asiliuką. Šie du draugai jus lydės per nuotaikingas istorijas, muzikinę magiją ir linksmus nuotykius, kurių dar nebuvote girdėję. Šiame interaktyviame pasirodyme jūs ne tik išgirsite gražiausias operos melodijas, bet ir atrasite paslaptingą muzikos pasaulį su herojais, kuriuos jau pažįstate ir mylite!
Ateikite į „Mikę Pūkuotuką operos pasaulyje“ ir leiskite muzikai sužadinti jūsų vaizduotę!
O kokia opera be karšto šokolado, kuris viso spektaklio metu verdamas scenoje?!
Muzikinė pasaka skirta vaikams iki 12 m.

Koncertas „DŽIAZO SPALVOS SU MEILE JUMS...“
2025-02-22 17:00 | Koncertų salė „Saulė”
Džiazo orkestras „Romuva“ kviečia Jus į išskirtinį koncertą „DŽIAZO SPALVOS SU MEILE JUMS…“

Pasinerkite į svaiginančius džiazo garsus ir pajuskite gyvą muzikos pulsą! Šio vakaro programa – tai muzikos energijos, jaunatviško užsidegimo ir kūrybinės laisvės derinys. Talentingi jauni muzikantai atvers duris į džiazo pasaulį, pripildytą šilumos, improvizacijos ir aistros. Skambės garsiausi džiazo kūriniai ir netikėtos interpretacijos – muzikinė šventė, kuri sužavės tiek klasikos mylėtojus, tiek šiuolaikinio skambesio gerbėjus.

Ką patirsite?Džiazo šedevrus, atliekamus jaunųjų muzikos talentų.Unikalų kūrybinį požiūrį ir nuostabias improvizacijas.Gyvą, įkvepiančią atmosferą, kuri privers ploti ir šypsotis!

Koncerto vedėja Jūratė Budriūnaitė.

Praleiskite vakarą kartu su muzika, kuri gyvena kiekviename iš mūsų!

CIRKO spektaklis visai šeimai - APLINK PASAULĮ
2025-03-01 19:00 | Koncertų salė „Saulė”
Ar norite gauti daug teigiamų emocijų ir nepamirštamų įspūdžių? Tuomet kviečiame Jus pas mus! Klounas „Twiksick“ kviečia Jus aplankyti Prancūzijos cirko programą!
Žiūrovų laukia dresuotos katės ir vienintelė cirko programa Europoje su dresuotais šeškais, kurie nepaliks abejingų. Anelya ir jos augintiniai pasirodė televizijos šou Prancūzijoje, Belgijoje ir Vokietijoje.
Programos „vinis“ – tikras Veidrodinis žmogus ir jo nepamirštama Gėlių magija. Mažuosius žiūrovus pradžiugins net dinozauras, linksmi klounai ir didžiulių muilo burbulų šou. Ir, žinoma, daug, daug juoko!
Nepraleiskite! Su mumis bus smagu!

Spektaklio trukmė: ~ 1 val. 20 min.
Pertrauka: 15 min.
Nemokamai: vaikai nemokamai neįleidžiami.

Tarptautinis projektas – miuziklas „BALTICAN CARMEN SHOW”
2025-03-02 17:00 | Koncertų salė „Saulė”
RENGINYS PERKELTAS iš lapkričio 24 d. į 2025 m. kovo 2 d. 17 val. Turimi bilietai galioja!
Tai nuostabi meilės istorija,kurioje apjungti gražiausi pasauliniai populiariosios klasikos hitai, kur pagrindinį vaidmenį atliks žavingoji ispanų kilmės šokėja ir dainininkė Sofi Kabo, specialiai šiam renginiui išmokusi lietuvių kalbą. Jai talkins žinomas Lietuvos operos solistas Laimonas Bendaravičius. Uždegančiais šokiais visus žavės įvairių TV konkursų laureatai, aukščiausio lygio šokėjai: Deividas Meškauskas, Katerina Voropaj, Justinas Girdvainis, Ieva Konopliovaitė-Eisimantė ir kiti. Įspūdingo pasirodymo metu sceną papuoš 40 komplektų spalvingų sceninių rūbų ir vaizdinga scenografija.
Kviečiame aplankyti šį įspūdingą reginį, kuri sukūrė „Hiperbolės“ legenda, maestro Viktoras Prapras. Gerą nuotaiką garantuojame !

Renginio trukmė: ~ 1 val. 30 min.

Ligito Kernagio ir LAINIAUS šou „TAU: Pirmyn į 90uosius!'“
2025-03-08 19:00 | Koncertų salė „Saulė”
Ligito Kernagio ir senosios Rondo energijos bei šilumos LAINIAUS šou – „TAU: Pirmyn į 90uosius!”

Tai daugiau nei dvi valandos puikios nuotaikos ir legendinių dainų!
Tau, Vakarėja, Laukų gėle, Mūsų dienos, Pelenė …
Kiekviena daina tai atskiri prisiminimai ir jausmai, geriausios gyvenimiškos akimirkos, nauji atradimai ir įspūdžiai!

TAU: Pirmyn į 90uosius! –nepakartojama nuotaika ir emocijos.

Durys atidaromos: ~18.30 val.
Renginio trukmė: 2 val.
Pertrauka: nėra.
Vaikai įleidžiami nemokamai: iki 10 metų imtinai neužimant papildomos vietos.
Nuolaidos: Studentams, senjorams ir neįgaliesiems.

EGIDIJAUS SIPAVIČIAUS akustinis koncertas „Atėjo laikas pasikalbėti“
2025-03-09 18:00 | Koncertų salė „Saulė”
Egidijus Sipavičius kviečia į akustinius koncertus: atėjo laikas pasikalbėti
Scenos džentelmenas, šypsenos ir geros energijos niekad nestokojantis dainininkas Egidijus Sipavičius kviečia į kiek neįprasto jam formato koncertus – lapkričio pabaigoje atlikėjas surengs tris šiltus, intymius akustinius koncertus Vilniuje, Kaune ir Alytuje. Koncertuose prie dainininko prisijungs pianistas bei žinomas kompozitorius Vitalijus Neugasimovas, taip pat – vyrų vokalinis ansamblis „Fratres“.
Sipavičius sako, jog akustinę koncertų formą pasirinko todėl, kad atėjo laikas su klausytojais pasikalbėti – ne šūkauti ar siautėti, o vieniems kitus išgirsti, įsiklausyti, pabūti kartu.
„Kiekvienas tekstas, kiekviena melodija turi labai daug poteksčių, žinučių ir niuansų, kurių dažnai neišgirstame. Norint juos išgirsti reikia susikaupimo ir atvirų širdžių. Šį kartą noriu apie tas neišgirstas potekstes papasakoti – tas pačias visiems žinomas dainas kartu su klausytojais iš naujo apmąstyti ir išjausti, – sako dainininkas. – Manau, kad pagaliau subrendau tiek kaip muzikantas, tiek kaip žmogus – ir savo, ir kitų atlikėjų muzikoje vis atrandu kažką naujo, išgirstu nuostabių dalykų, kuriais noriu su publika pasidalinti šiuose koncertuose.“
Atlikėjas pasakoja, kad kiekvienas susitikimas su klausytojais jam – be galo svarbi ir su niekuo nesulyginama patirtis.
„Koncertai man yra energijos ir džiaugsmo šaltinis, jų metu labai daug savęs atiduotu, tačiau kartu – labai daug ir gaunu, – atvirauja E. Sipavičius. – Prieš kiekvieną pasirodymą vis dar jaudinuosi, kartais atrodo, kad kūne vyksta fizinės ir emocinės energijos mobilizacinis procesas – lyg didžiulis besikaupiantis energijos burbulas, kurį koncerto metu išsidalinu su klausytojais. Nepaprastas džiaugsmas, kai viskas pavyksta – tuomet dar kelias dienas skraidau lyg ant sparnų.“

Bilietus platina ir bilietai.lt
Renginio trukmė: ~ 1 val. 30 min.

Koncertas, skirtas Lietuvos Nepriklausomynės atkūrimo dienai
2025-03-11 14:00 | Koncertų salė „Saulė”
Kovo 11-ąją švęskime 35-uosius nepriklausomos Lietuvos metus drauge! Laisvė – neįkainojamas dalykas kurti, tobulėti ir dalintis džiaugsmu su kitais.
Norime Jus pakviesti šią dieną praleisti koncerte, kuris vyks kovo 11 d., 14 val. koncertų salėje „Saulė“ ir pasimėgauti muzika, kurią dovanos:
IEVA PRUDNIKOVAITĖ (mecosopranas)
DOVILĖ KAZONAITĖ (sopranas)
Šiaulių berniukų ir jaunuolių choras „DAGILĖLIS“ (meno vadovas Remigijus Adomaitis)
Šiaulių valstybinis kamerinis choras „POLIFONIJA“ (meno vadovas ir vyr. dirigentas Linas Balandis)
Lietuvos nacionalinės filharmonijos kamerinis ansamblis „MUSICA HUMANA“ (meno vadovas Robertas Beinaris)
Dirigentas REMIGIJUS ADOMAITIS
Koncerto vedėja JŪRATĖ LEVICKAITĖ
Įėjimas laisvas!

JUSTINAS JARUTIS „Blizga Lietuva“
2025-03-12 18:00 | Koncertų salė „Saulė”
Justinas Jarutis kviečia į koncertinį turą „Blizga Lietuva“!
Vienas populiariausių Lietuvos atlikėjų Justinas Jarutis kartu su savo grupe šį pavasarį rengia įspūdingą koncertinį turą, kuris apims net 25 Lietuvos miestus. „Blizga Lietuva“ – tai ypatinga muzikinė kelionė, kupina jaukumo, artumo ir gerų emocijų.
„Tai bus pirmasis mano turas po Lietuvą. Noriu sutikti savo klausytojus ir patirti nuoširdų ryšį per muziką. Nekantrauju pradėti kelionę pas Jus.” – dalinasi atlikėjas.
Klausytojai turės išskirtinę galimybę išgirsti naująjį Justino Jaručio albumą gyvai. Taip pat koncertuose skambės puikiai žinomi hitai, tokie kaip „Rugpjūtis”, „Tavęs”, „Tu Palauk”, “Rami” ir kiti.
Kviečiame pasinerti į blizgančią Lietuvą kartu – Justinas Jarutis su grupe laukia jūsų mieste!
Justinas Jarutis – Po manęs tik gyvenimas

Durys atidaromos: ~ 18 val.
Renginio trukmė: ~ 1 val. 30 min.
Vaikai įleidžiami nemokamai: taip, neužimant papildomos vietos.

Akustinis „Daddy Was A Milkman“ koncertas
2025-03-12 19:00 | Šiaulių dramos teatras
Renginio organizatorius – UAB „Live Nation Lietuva“.
„Daddy Was A Milkman” skelbia akustinį turą: aplankys didžiuosius Lietuvos ir Latvijos miestus
Atlikėjas „Daddy Was A Milkman” pristato ypatingą akustinį turą, kurio metu jau šį pavasarį surengs ypatingus pasirodymus Lietuvoje ir Latvijoje. Ši programa klausytojams suteiks unikalią galimybę išgirsti gerai žinomas dainas naujai, intymiai ir ypatingai jautriai atliekamas kartu su latvių gitaros virtuozu Gintu Smukais.
Bilietus į „Daddy Was A Milkman” koncertinį turą jau galima įsigyti visose „Bilietai.lt” kasose ir internete: www.bilietai.lt
„Man labai pasisekė, kai šią žiemą susipažinau su neįtikėtinu latvių gitaros virtuozu – Gints Smukais. Man jis yra tiesiog neįtikėtinas gitaros burtininkas. Gints apšildė mūsų koncertą Rygoje, „Palladium” koncertų salėje. Ten pirmą kartą išgirdau, kaip išskirtinai, unikaliu stiliumi jis atlieka savo muziką. Visą jo repeticiją praklausiau nei nemirksėdamas, buvau sužavėtas,” – dalijasi įspūdžiais „Daddy Was A Milkman”, kurio tikrasis vardas Ignas Pociūnas.
Pasak atlikėjo, idėja atlikti savo dainas akustiniu formatu kirbėjo jau seniai, tačiau trūko išskirtinio gitaristo, kuris vienu instrumentu gebėtų prikaustyti klausytojų dėmesį kelioms valandoms. „Jis gali, ir tai daro nuostabiai. Pasikalbėjome apie galimybę sugroti kartu ir štai – ilgai neužtrukome. Po Naujojų susitikome Rygoje, atsirinkome ir pabandėme per trisdešimt „Daddy Was A Milkman” repertuaro kūrinių, ir galiu nuoširdžiai pasakyti, kad taip skambant savo muzikos dar negirdėjau. Gints kupinas nuostabių muzikinių sprendimų, o gitara jo rankose skamba tarsi keli instrumentai,” – pasakoja Ignas.

Sun City Battles ’25 | ATVIRAS BREIKO ČEMPIONATAS
2025-03-15 16:00 - 2025-03-16 16:00 | Koncertų salė „Saulė”
Sun City Battles’25 – tai tarptautinis breiko čempionatas, vyksiantis kovo 15–16 dienomis Šiauliuose, Lietuvoje.

Sun City Battles’25 programa.
PARTICIPANT TICKET | Sun City Battles ‘25

SUN CITY BATTLES ’25 – ATVIRAS BREIKO ČEMPIONATAS IR LIETUVOS REKORDŲ SIEKIMAS!
Kovo 16 dieną Šiauliuose – dar viena kvapą gniaužianti breiko fiestos diena! Čia susitiks stipriausi Lietuvos ir užsienio breiko šokėjai, kurie kausis dėl čempiono titulo atvirame breiko čempionate. Bet tai dar ne viskas – bus siekiami Lietuvos rekordai Back spin, Head spin ir Windmills kategorijose! Kas perrašys istoriją?
Tai ne tik varžybos, bet ir tikra šventė visai breiko bendruomenei. Adrenalinas, emocijos ir nepakartojama energija – visa tai jausis kiekviename dvikovos judesyje!
VARŽYBŲ KATEGORIJOS
• 1×1 U12
• 1×1 U16
• 1×1 BBOYS OPEN
• 1×1 BGIRLS OPEN

Renginyje – finalinės kovos, kuriose išvysite aukščiausio lygio pasirodymus! Tai momentai, kai sprendžiasi, kas taps čempionu, o kas turės grįžti dar stipresnis kitą kartą.
Renginio atmosferą kurs pasaulinio lygio teisėjai ir DJ‘ai:
• Teisėjai: Bboy Focus (Suomija), Bboy Amir (Kazachstanas), Bboy Rukus (Lietuva)
• DJ: Plash (Lenkija), Funky DJ Elegant (Latvija)
• Vedėjai: MG (Slovakija), BEEP (Lietuva)
Kviečiame visus breiko kultūros fanus atvykti ir palaikyti savo favoritus finalinėse kovose! Tai bus nepakartojamos akimirkos, kurias verta išvysti gyvai!
Nepražiopsok – tokios energijos ir kovos dvasios daugiau nepamatysi!

Renginio trukmė: 2 val.
Nemokamai: vaikai iki 3 metų neužimant papildomos vietos.
Įsigijus bilietą galima atvykti stebėti ir atrankas, nuo 12.00 val.

SLABODKĖS VYŠNELĖ. Dominyko Vaitiekūno muzikinis spektaklis
2025-03-16 15:00 | Šiaulių dramos teatro Mažoji salė
Autorius ir režisierius – Dominykas Vaitiekūnas
Kompozitorius – Dominykas Vaitiekūnas, Kęstutis Vaitkevičius
„Slabodkės Vyšnelė“ – šiltas ir nostalgiškas aktoriaus ir muzikanto Dominyko Vaitiekūno muzikinis spektaklis, kuriame skamba tikros istorijos iš Dominyko ir jo šeimos gyvenimo.
Giminių balius pas dėdę Antaną garaže, Kaune siaučianti Daktarų gauja, nuotykiai sovietiniame moterų kalėjime, kilimas ant sienos ir 90-ųjų pradžios bizniukai, kuriais užsiėmė giminaičiai vos tik Lietuva atgavo nepriklausomybę. Tai – tik kelios detalės, puošiančios pasakojimą ir priverčiančios spektaklio žiūrovus šypsotis ir juoktis, vėliau ir nubraukti ašarą išgirdus, jog po smagiomis gyvenimo detalėmis slypi ir ne visada lengvi žmonių likimai.
Spektaklis gimė po 27 metų pertraukos aplankius savo tetą Genutę, kurios namai Vilijampolėje Dominykui atrodydavo kaip pasakų kraštas ar tolimiausias ir prabangiausias užsienis. 1994 m. Vilijampolėje tetos atidaryta krautuvėlė „Vyšnelė“ buvo tarsi vartai į vakarų pasaulį: importiniai saldumynai ir mėgstamiausios kramtomos gumos „LOVE IS“ dėžutės, kaip prabangaus gyvenimo įrodymai.
Atsitiktinai soc. tinkle „Facebook“ sulauktas Genutės kvietimas draugauti Dominyką paskatina nukeliauti į pasimatymą su teta ir kartu su ja, naršant savo atminį, bandyti surasti atsakymus klausimams, kurie šeimoje buvo aptariami už akių.
Kūrinys sukurtas bendradarbiaujant su festivaliu Kaunas 2022.
Dominykas Vaitiekūnas – profesionalus aktorius ir muzikos kūrėjas bei atlikėjas, Lietuvos teatro scenoje dažniausiai matomas muzikiniuose spektakliuose ir pasirodymuose, sukūręs porą dešimčių vaidmenų teatre ir kine. Šiuolaikinio miuziklo žinių sėmęsis Jungtinėje Karalystėje, įvairiuose seminaruose Lietuvoje ir Europoje. Muzikos pasaulyje plačiausiai žinomas kaip grupės „Liūdni slibinai“ narys. Šiuo metu kuria savo autorines muzikines autobiografines programas sujungdamas muziką ir autobiografinį pasakojimą.
Kęstutis Vaitkevičius – gitaristas ir kompozitorius, kuriantis muziką spektakliams ir aktyviai koncertuojantis su įvairiomis Lietuvos muzikinėmis grupėmis.

Šokių vakaras. Groja Živilė Gedvilaitė
2025-03-16 17:00 | Šiaulių kultūros centro Pramogų salė „Maksas“ (Aušros al. 31)
Šiaulių kultūros centras organizuoja tradicinius šokių vakarus, kuriuose skambant ritmingai muzikai energingai sukasi šokėjų poros. Kviečiame šokių aikštelėje suktis kartu!

Šiaulių kultūros centro pramogų salė „Maksas“ (Aušros al. 31)

2025 m. kovo 16 d. 17 val.

5 Eur

Kovo 16 d. 17 val. Šiaulių kultūros centro pramogų salėje „Maksas“ (Aušros al. 31) šokių vakaro metu šokėjus linksmai praleisti laiką kvies Živilė Gedvilaitė.
Asmenys, apsvaigę nuo alkoholinių gėrimų ar kitų psichotropinių medžiagų, į renginį nebus įleidžiami.
Bilietus galima įsigyti Šiaulių kultūros centro kasoje 1 val. prieš renginį.
Renginio trukmė: ~3 val.

Muzikinis spektaklis „SKAMBANTYS SKAIČIAI“ | LSPO
2025-03-18 11:00 | Koncertų salė „Saulė”
Kas bendro tarp muzikos ir matematikos? Ar muziką galima suskaičiuoti, o gal skaičiai moka šokti ir dainuoti? Naujame nuotaikingame ir šmaikščiame Lietuvos simfoninio pučiamųjų orkestro muzikiniame spektaklyje visai šeimai klausytojai kviečiami pasinerti į netikėtą istoriją, kurioje muzikos pamoką ves pati Madam Nulštein! Kartu su orkestru ji garsais spręs „muzematines“ lygtis ir bandys atsakyti į sudėtingus klausimus. Galbūt jei nebūtų matematikos, visi gyventumėte olose kaip pirmykščiai žmonės? Kas nutiktų, jei nebeliktų skaičių? Klausimų visgi kyla ir pačiai Madam Nulštein – deja, į juos atsakyti negali niekas. Juk pasaulis – tai ne tik aiškumas, bet ir paslaptis…
Spektaklyje skamba H. Mancini, D. Brubeck, Pink Floyd ir kt. autorių muzika.

Scenarijaus autorė Daiva Čepauskaitė.
Režisierė Birutė Mar.
Dailininkas Artūras Šimonis.
Muziką kūrė ir parinko Antanas Kučinskas.
Dirigentas – aranžuotojas Tadas Šileika.
Aktorė Vitalija Mockevičiūtė.

Durys atidaromos: 10.30 val.
Renginio trukmė: 1 val.
Vaikai įleidžiami nemokamai: iki 2 metų amžiaus (neužimant papildomos vietos).

Dalios Teišerskytės dainų ir poezijos vakaras „Aš sugrįšiu...“
2025-03-18 18:00 | Šiaulių kultūros centro Didžioji koncertų salė (Aušros al. 31)
„Pati nesu jokia nacionalinė vertybė, todėl manau, kad be mano poezijos pasaulis išgyventų… Tačiau kažkaip pasirašė penkiolika knygų, virš keturių šimtų dainų tekstų“, – rašė žinoma poetė Dalia Teišerskytė.
Eilių iš jos poezijos knygos „Paskutinių lapų išleistuvės“ ir dainų, kurias dainavo patys žymiausi Lietuvos estrados ir operos solistai, kaip S. Povilaitis, B. Petrikytė, M. Mikutavičius, J. Miščiukaitė, Neda, I. Valinskienė, B. Dambrauskaitė, V. Malinauskas, O. Karkauskaitė ir kiti, kviečia pasiklausyti dainininkai Asta Pilypaitė, Paulius Bagdanavičius ir renginio vedėjas režisierius Giedrius Gustas.
Manome, kad daugelis išgirdę nustebs, kad tuos dainų tekstus parašė būtent Dalia Teišerskytė.
Susitinkame dainų ir poezijos vakare.
Renginio trukmė: ~1 val. 15 min.
